User:Zjarriiftohte

LLADROCI

Shtrihet në rrëzë të bjeshkës së Madhe të Lladrocit dhe të Deliqit, (në lartësinë mbi detare 680 - 700 m e lartësisë absolute), pjesë përbërëse e varg-maleve të Drenicës? Sipërfaqja tokësore e Lladrocit është e përbërë prej 4 tarracave: Tarracat në Jug dhe në Veri janë të gjata nga 8 km, kurse dy tarraca tjera brenda këtyre tarracave janë më të shkurtra. Njëra prej tarracave të shkurtra prehet te ura e Zuqit në rrafshin aluvial të përroit të Lladrocit dhe është e gjatë 1400m, dhe e gjerë 1200 m. Kurse tarraca tjetër pak më e gjatë se tarraca e cila ka filluar të Rogat e gjata, është tarraca e lagjes se Kajajëve. Kjo tarracë shtrihet në lartësinë mbi detare 680-720 m. lartësi absolute. Në këtë tarracë janë të vendosur lagjet e Kajajëve, dhe e Balajve. Tarraca ka një gjatësi prej 2000m. a gjerësi prej 500m. Tarraca mbaron dhe prehet në rrafshin ku derdhen dy përrenjtë e Lladrocit: Përroi kryesor i Lladrocit furnizohet me shumë kroje. Prurjen kryesore e ka nga kroi i Arbanasit në bjeshkë të Madhe dhe përroi që rrjedhë nga lugu i Madh.

Përbërëja Gjeologjike: Përbërja e tokave të tarracave në vendbanim (të cilat lëshohen nga vargmalet e Drenicës, janë krijuar në periudhën e Kretakut të Sipërm Senonian, kryesisht janë copëzor dhe konglomerat. Në brendi të kësaj zone tokësore e përfshinë një brez i hollë mermeri i cili vazhdon edhe në Tërpezë. Ndërsa sipërfaqja tokësore e cila shtrihet nga pjesa qendrore dhe rreth kufijve më Tërpezën në V, më Qarralugun në VP, në Perëndim më Bajën, dhe në Jug më Bellanicën dhe Senikun, është rezultat i periudhës se Neogjenit, edhe luginat e përrenjve janë krijuar në akuaternar.

Përbërja Pedologjike: Mbi 95 % e sipërfaqes tokësore të Lladrocit është Tokë e mesme e kuqërremtë. Vetëm 5 % e sipërfaqes se vendbanimit në lindje është tokë pseudoglej.

LLadroci kufizohet: Në Jug me Senikun, në Jug-Perëndim me Banjën, Në Perëndim me Malishevën, në VP me Carrallukën, në Veri me Tërpezën dhe në Lindje me Divjakën. Lladroci hyn në grupin e vendbanimeve të tipit të shpërndarë. Përbëhet prej gjashtë lagjeve: Lagja e Balajve (Zogaj dhe Gash), L.e Kajajëve (Zogaj dhe e Bobaj të shkrirë në Zogaj), L. e Madhe (Zogaj, Gegaj, Bibaj dhe Buçaj), L. e Tanashecit (Zogaj dhe Buqaj), L. e Metajëve (Gegaj) dhe Lagja e Munishajëve (e cila përbëhet vetëm prej Gegajve). Lladroci shtrihet në një sipërfaqe prej 1575 hektar, 41 ari e 29 m². Në vitin 2001(vlerësim) vendbanimi ka pasur 1611 banorë32. Më një dendësi prej 102 ban./ km². Banorët e Lladrocit janë pasardhës të dardanëve të cilët kanë jetuar në këto treva. Dardanët nuk kanë lënë shkrime për vendqëndrimin dhe për vendbanimet e e tyre. Por kanë ndërtuar kështjella dhe kisha ku edhe sot ekzistojnë gërmadhat. Nga ajo kohë ekziston emërtimi i bregut të kishës Dardane. Akoma ekzistojnë themelet e kishës të ndërtuara me gur dhe horasan. Pastaj në Gradinë të Bardhit figurojnë themelet e kështjellës. Këtë kështjellë e kanë ndërtuar me qellim të mbrojtjes nga armiku si dhe ka shërbyer si kënd-vështrim për vrojtime. Sepse nga Gradina shihet e tërë Llapusha. Veprimtari kryesore në fshat është bujqësia dhe blegtoria. Në kohë të fundit toka e bukës shumë pak po punohet. Sepse po mungon leverdia ekonomike. Edhe blegtoria nuk është zhvilluar aq sa duhet. Shumica e familjeve e mbajnë vetëm nga një lopë qumështore. Ato lagje që janë më afër bjeshkës kanë numër ma të madh të bagëtive. E cila është bagëti nomade dhe ushqehet në pyll. Para viteve të 50-ta, ndërtimi i shtëpive i takonte stilit Oriental. Të ndërtuara më material të dobët. Ato ndërtoheshin më së shumti deri në dy katërshe. Stil i veçantë ishin Kullat, që shërbenin për ndeje dhe mikpritje të burrave. Në Lladroc kanë qenë të njohura dy kulla: Kulla e Beqir Veselit dhe e Osman Bajrës. Kjo e fundit ka mbijetuar deri në dekadën e fundit të shekullit XX. Sot shtëpitë ndërtohen më material të fortë dhe ngritën deri në 5 kate, që i takojnë stilit bashkëkohor Evropian. Gjatë viteve 1936/37 edhe në Lladroc janë vendosur 20 familje kolon. serb e malazez. Ata nëpërmes “ Reformës Agrare” ua kanë marrë vendasve tokat ma të mira bujqësore (ara dhe livadhe). Dhe çka është më e keqja i kanë angazhuar rininë dhe burrat e fshatit për t’jua ndërtuar shtëpitë dhe rrugët. Duke u bazuar në një vullnet të mire që quhej “ Angari “. Nga ajo kohë edhe më herët lladrocasit kurrë nuk u pajtuan me pushtuesit sllav. Por gjithherë ua kanë kthyer pushkën. Më së miri tregon fakti i luftës që u zhvillua në mes forcave të UÇK dhe asaj serbo-sllave në vitet 1998/1999. Lufta që u zhvillua në Lladroc sjelli viktima në njerëz dhe dëme materiale. Prej tyre 7 dëshmor dhe 2 viktima të luftës. Në shenjë nderimi për dëshmoret është ngritur lapidari në mes të fshatit. Më shumë se 66% të shtëpive janë djegur dhe janë granatuar nga agresori serb. Në vitin e parë pas luftës në Kosovë, në Lladroc, filloj ndërtimi i shkollës në mes të fshatit. Ajo u ndërtua më mjetet vetanake të banorëve dhe pak mjete që i pat ndarë qeveria e përkohshme e komunës së Malishevës. Gjatë vitit 2002 u hartua plani për ndërtimin edhe të një shkolle të re në fshatin Lladroc. Sepse objekti shkollor i ndërtuar pas luftës nuk i plotësonte nevojat për fluksin e madh të nxënësve. Ajo kishte vetëm 6 dhoma mësimi dhe numri i paralelëve ishte 17. Fillimi i punimeve për objektin e Ri të shkollës filloj më 15.09.2002, e ndërtimi përfundoj më 30.04.2003. Donator për kryerjen e punimeve rreth ndërtimit të shkollës ishte GTZ-ja Gjermane36. Mbikëqyrjen rreth ndërtimit e mori përsipër CIMIK-u, KFOR-I Gjerman me seli në Prizren. Vlera e këtij projekti kushtoj 142000 euro. (ndërtimi i objektit të shkollës se re kushtoi 132000 euro, dhe çatia e objektit të shkollës që e patën ndërtuar fshatarët kushtoi 10.000 euro.). Tani, dy objektet shkollore kanë 16 dhoma mësimi dhe 8 lokale ndihmëse. Po që se është nevoja edhe këto lokale shndërrohen në dhoma mësimi, d.m.th. Lladroci e ka siguruar çështjen e lokalit shkollor për 100 vjet ose deri sa të formohen 40 paralele më nxënës. Gjithashtu gjatë vitit 2002 u realizua edhe plan-projekti i ndërtimit të ujësjellësit vetëm për shkollën. Largësia nga burimi e deri të objekti i shkollës ishte 2250 m. Donator ishte Kuvendi Komunal në Malishevë, ndërsa punimet i mbikëqyri Drejtoria e Urbanizimit në Malishevë. Gjysma e projektit rreth ndërtimit të ujësjellësit unik për tërë fshatin ka përfunduar. Pritët në të ardhmen e afërt edhe pjesa tjetër të përfundoi. Në vitin 2006 përfundoi asfaltimi i rrugës me gjatësi prej 5 km. e cila e lidh fshatin më qendrën Komunale. Donator ishin: Komuniteti (vendasit), Kuvendi Komunal në Malishevë dhe Ministria e Transportit dhe Telekomunikacionit. Është në radhë edhe plan-projekti i ndërtimit të një ambulante në mes të fshatit e cila do të i plotësonte nevojat e kahershme të banorëve. Në këtë ambulantë duhet të punoi mjeku i përhershëm i praktikës së përgjithshme- mjeku familjar – dhe së paku një herë në javë të vije një mjek - specialist i lëmive të ndryshme. Me realizimin edhe të këtij plan-projekti për ambulanten, Lladroci edhe pse vendbanim rural, i merr të gjitha tiparet e një fshati me karakter Euro-perëndimor më infrastrukturë të kompletuar.

Marrë nga LLapusha-Vështrim i Përgjithshëm - Prof.Ilaz Zogaj